ישיבת מליאה, כנסת 23, פרוטוקול מספר 123, 2021-01-05 00:00

יריב לוין: חברות וחברי הכנסת, היום יום שלישי, כ"א בטבת התשפ"א, 5 בינואר 2021.

יריב לוין: אני פותח את הישיבה.

יריב לוין: הודעה למזכירת הכנסת, בבקשה.

ירדנה מלר-הורוביץ: תודה.

ירדנה מלר-הורוביץ: ברשות יושב-ראש הכנסת, הינני מתכבדת להודיעכם, כי הונחו היום על שולחן הכנסת – לקריאה ראשונה, מטעם הממשלה: הצעת חוק התוכנית להבראת כלכלת ישראל (תיקוני חקיקה להשגת יעדי התקציב והמדיניות הכלכלית לשנות הכספים 2003 ו-2004) (תיקון מס' 18 והוראת שעה), התשע"ו–2016 (תיקון), התשפ"א–2021; הצעת חוק התוכנית לסיוע כלכלי (נגיף הקורונה החדש) (הוראת שעה) (תיקון מס' 4), התשפ"א–2021.

ירדנה מלר-הורוביץ: עוד אודיעכם כי על פי סעיף 96(ד) לתקנון הכנסת, משחדלה חברת הכנסת עינב קאבלה לכהן בכנסת היום, כ"א בטבת התשפ"א, 5 בינואר 2021, נמחק שמה מהצעות חוק שהייתה שותפה להן עם מציעים אחרים.

ירדנה מלר-הורוביץ: כמו כן, הצעת חוק שמספרה 2457/23, שהוגשה מטעמה כמציעה יחידה, הוסרה מסדר-היום.

ירדנה מלר-הורוביץ: משחדל חבר הכנסת אליהו חסיד לכהן בכנסת ביום כ"ו בתשרי התשפ"א, 14 באוקטובר 2020, נמחק שמו מהצעות חוק שהיה שותף להן עם מציעים אחרים.

ירדנה מלר-הורוביץ: הצעת חוק שמספרה 1615/23, שהוגשה מטעמו כמציע יחיד, הוסרה מסדר-היום.

ירדנה מלר-הורוביץ: עוד הונחו היום על שולחן הכנסת מסקנות ועדת החוץ והביטחון בעקבות דיון מהיר בהצעתם של חברי הכנסת קטי קטרין שטרית, אלעזר שטרן, מתן כהנא, מיכאל מלכיאלי ויצחק פינדרוס בנושא: סטטוס קידום הנגשת מערת המכפלה.

ירדנה מלר-הורוביץ: תודה.

יריב לוין: תודה רבה.

יריב לוין: חברות וחברי הכנסת, אנחנו עוברים מכאן לנאומים בני דקה.

יריב לוין: ראשונת הדוברים, חברת הכנסת מיכל וונש, בבקשה.

מיכל וונש: אדוני היושב-ראש, כנסת נכבדה, ביום חמישי שעבר, 31 בדצמבר, הגישה משפחת גולדין עתירה לבג"ץ המבקשת לחשוף את הסחורות הנכנסות לעזה ולמנוע את כל מה שאינו דרוש על פי הדין הבין-לאומי עד להשבת שני החללים, הדר גולדין ואורון שאול, ושני האזרחים, אברה מנגיסטו והישאם א-סייד, לישראל.

מיכל וונש: הומניטרי תמורת הומניטרי.

מיכל וונש: בנושא זה גם לכנסת יש תפקיד, סמכות ואחריות לפקח על גורמי הביצוע, ולדרוש את עמידתה של מדינת ישראל בדרישות ההדדיות של הדין הבין-לאומי.

מיכל וונש: זהו לא תפקידו של בית המשפט.

מיכל וונש: בין שלל הנושאים שיוזנחו עם יציאת הכנסת לפגרה, ולפני תחילת הרעש שתביא עימה מערכת בחירות נוספת, חשוב לי להוקיר את עבודתם ואת הדוגמה האישית של נשות ואנשי הכנסת באחריות האישית, הממלכתיות וכיבוד המשכן והמעמד; בעבודה המקצועית והמסורה של צוותי הוועדות, של משמר הכנסת, של הסדרנים ושל כל מחלקות הקבע של בית זה.

מיכל וונש: נוכחות

מיכל וונש: כם מזכירה לנו, חברי הכנסת, שתפקידנו להתעלות מעל המפריד לטובת כלל הציבור הישראלי בפעילותנו בוועדות, בקידום הצעות חוק ובשימוש בכלים הפרלמנטריים כמו בשאר פעילותנו הציבורית.

מיכל וונש: תודתי והערכתי נתונה לכן ולכם, שגם ברגעים קשים אתם מהווים השראה ותקווה.

מיכל וונש: אשר לשלל הנושאים הקריטיים שעומדים בפני מדינת ישראל, מהשבת החללים והאזרחים עד אתגרי הקורונה הכלכליים, הבריאותיים והנפשיים, מטיפול בהתמכרויות, זיהוי והסרת חסמים שיעודדו עלייה והשתלבות, ועד לנושאים חיוניים במלחמה המתנהלת על דמותה וזהותה של מדינת ישראל כיהודית ודמוקרטית, פנימה ומחוץ – כל אלה ימתינו לשובנו.

מיכל וונש: מי ייתן ונשכיל גם אנחנו לבצע את תפקידנו באחריות, לזהות ולמצות את ההזדמנויות הרבות לצד המשבר שבעיצומו אנו נמצאים.

מיכל וונש: תודה.

יריב לוין: תודה.

יריב לוין: חבר הכנסת משה אבוטבול, בבקשה.

משה אבוטבול: כבוד היושב-ראש, כנסת נכבדה, רגע לפני יציאת כנסת ישראל לפגרת בחירות, חשוב מכול לדבר על ערך האחדות, הנדרשת בין כל המחנות דווקא בתקופה זו.

משה אבוטבול: יש שני סוגי ירקנים בשוק: האחד מדבר בשבח הסחורה שלו, כמה העגבניות שלו טריות ובריאות; והשני עסוק רק בלהשמיץ את הסחורה של חברו.

משה אבוטבול: ואני אומר לכם, בדוק: רוב האנשים ייקנו אצל הראשון המשבח את סחורתו הטובה, כי זה יותר משכנע מסתם השמצות זולות של השכן ממול.

משה אבוטבול: קנו עצה בחינם:

משה אבוטבול: כל מפלגה תתמקד במה שהיא עשתה ובתוכניות שלה בעתיד.

משה אבוטבול: זה הרבה יותר מועיל, משכנע ועוצמתי.

משה אבוטבול: אני גם שמח שזו דרכה של תנועתי, תנועת ש"ס, בראשותו של השר הרב אריה דרעי, שמבקש מאיתנו תמיד להציג את ההישגים ללא השמצות והעלבות.

משה אבוטבול: וכאן אני אזכיר רק בקצרה משהו קצר מ"חובת הלבבות", שאומר: "אין ביד אחד מהברואים להועיל את נפשו ולא להזיקה, ולא לזולתו כי אם ברשות הבורא יתברך.

משה אבוטבול: וכשירגיש האדם שלא יועילנו ולא יזיקנו אחד מהנבראים, אלא ברשות הבורא, ישוב ליבו מיראתם ותקוותם, ויבטח על הבורא לבדו.

משה אבוטבול: " זה מ"חובת הלבבות", שער הביטחון, פרק ג', שאומר שהכול מכּתוּבּ מלמעלה.

משה אבוטבול: הכול מלמעלה.

משה אבוטבול: נעשה את זה יפה, נכבד אחד את השני ובטוח שנעבור את הבחירות בשלום.

משה אבוטבול: תודה רבה.

יריב לוין: תודה.

יריב לוין: חבר הכנסת מתן כהנא – איננו.

יריב לוין: חבר הכנסת ינון אזולאי, בבקשה.

ינון אזולאי: ברשות אדוני היושב-ראש, בימים האלה כולנו נחשפים להפגנות על הריגתו של הנער אהוביה סנדק.

ינון אזולאי: אני רוצה להגיד קודם כול למשפחה – לחזק אותם.

ינון אזולאי: אני חושב שנעשה פה עוול.

ינון אזולאי: אם סגן מפקד מח"ש אמר שנעשה פה עוול ונעשה פה פשע – וגם לא קראו לחוקרים מייד לאחר התאונה שקרתה – אני חושב שזה דבר שהוא מחדל.

ינון אזולאי: לא פעם אנחנו אומרים שמח"ש היא מחלקה לחיפוי שוטרים.

ינון אזולאי: צריך פעם אחת ולתמיד לטפל במחלקה הזאת.

ינון אזולאי: אני מקווה, אדוני היושב-ראש, שבפעם הבאה משרד המשפטים יהיה בידיים הנכונות, שיודעות לעשות את הסדר הנכון והטוב למען עם ישראל, למען אותם אנשים מסכנים.

ינון אזולאי: מילה טובה לארגון חוננו, שעושה עבודה טובה ורוצה להוציא את הצדק לאור.

ינון אזולאי: כך, אנו מקווים שאותם שוטרים, שהיו אשמים בהריגה, ולא אותם נערים, שלקחו אותם ועליהם מלבישים את התיק הזה, אלא אותם שוטרים; שיגיע באמת משפט צדק ויראו מי הרג את הנער הזה, ויבואו על עונשם מי שצריכים לבוא על עונשם.

ינון אזולאי: תודה רבה.

יריב לוין: תודה רבה.

יריב לוין: חבר הכנסת אלעזר שטרן, זאת הזדמנות לברך אותך על בחירתך היום באופן מלא ורשמי ליושב-ראש הוועדה לענייני ביקורת המדינה.

יריב לוין: איחולי הצלחה מכולם.

יריב לוין: בבקשה.

אלעזר שטרן: תודה, אדוני היושב-ראש.

אלעזר שטרן: זה לא מקובל, אבל אם אני מדבר דקה לפני, אני כבר רוצה לברך את שני חברי הכנסת החדשים, שמוסיפים לכבודה של הכנסת – עוד לא חברי כנסת, אבל או-טו-טו – את ולדימיר ואת קינלי, משה טור פז.

אלעזר שטרן: אדוני היושב-ראש, התפרסם היום שהרמטכ"ל, רב-אלוף אביב כוכבי, החליט לשלב בתוכנית ממדים ללימודים דרישה מהנהנים, המלגאים, החיילים המשוחררים: עבודה בקהילה.

אלעזר שטרן: אני רוצה לברך אותו על כך.

אלעזר שטרן: אני חושב שזאת דרישה נכונה, שמאפיינת מאוד את היחסים שבין צה"ל לבין החברה הישראלית.

אלעזר שטרן: בהזדמנות הזאת אני רוצה לברך, כמובן גם את הרמטכ"ל גדי איזנקוט, שיזם את התוכנית, את שר האוצר, שגם דיברתי איתו, ושכיסה את מה שצריך לשנתיים הקרובות, ולא פחות מכך את אגודת FIDF, את אגודת ידידי האגודה למען החייל בארצות הברית, ואת קרן רוטשילד.

אלעזר שטרן: היא לקחה על עצמה מימון כבד, סבסוד כבד, של התוכנית הזאת למשך השנתיים הקרובות, מתוך תקווה – אם משרד הביטחון יתקשה בעתיד, או שבעתיד נצליח אנחנו בכנסת להפוך את החובות האלה כלפי החיילים שלנו, אם לא באמצעות יוזמות מקומיות, לחוק לתפארת מדינת ישראל.

אלעזר שטרן: תודה, אדוני.

יריב לוין: תודה.

יריב לוין: חברת הכנסת אימאן ח'טיב יאסין – איננה; חבר הכנסת יוסף טייב – איננו; חבר הכנסת מיכאל מלכיאלי – איננו; חבר הכנסת ניסים ואטורי – איננו.

יריב לוין: חבר הכנסת אוריאל בוסו, בבקשה.

אוריאל בוסו: אדוני היושב-ראש, חבריי חברי הכנסת, אתמול פורסם כי לראשת עיריית אור יהודה, גב' ליאת שוחט, הוצמדה אבטחה בשל ניסיון של פורעים כנראה לפגוע בה או להרתיע, לאחר זריקת רימון לכיוון ביתה.

אוריאל בוסו: קודם כול, אני רוצה לחזק את ידיה, כמו את של כל ראשי הערים, שעושים עבודת קודש במהלך כל השנה ובפרט בעידן הקורונה; לקרוא לכל גורמי האכיפה לנקוט יד קשה, ולא להרפות ולהחליש את ידי העוסקים במלאכה, את ראשי הערים ואת האנשים, שחלילה פחד כזה יגרום להם לסטות מהדרך; לחזק את משפחתה.

אוריאל בוסו: גם אני בעצמי חוויתי בעבר ניסיונות כאלה, והוצמדה לנו אבטחה, אבל אלה דברים שרק מחזקים אותנו.

אוריאל בוסו: כמובן, כמוה כמו כל ראשי הערים.

אוריאל בוסו: תודה רבה.

יריב לוין: תודה רבה.

יריב לוין: חבר הכנסת אחמד טיבי – איננו; חבר הכנסת אוסאמה סעדי – איננו.

יריב לוין: חבר הכנסת משה ארבל, בבקשה.

משה ארבל: אדוני היושב-ראש, כבוד השר, חבריי חברי הכנסת, אני מבקש להעלות היום, בדקה שעומדת לרשותי, את זכרו של הגאון הגדול רבי מצליח מאזוז, זכר צדיק וקדוש לברכה, השם ייקום דמו, שהיום בשנת תשל"א, 1971, בדרכו לתפילת שחרית בעיר תוניס, נרצח ביריות על ידי שונא ישראל.

משה ארבל: הרב מצליח מאזוז הובא לאחר מכן לקבורה בהר הזיתים, ועל שמו עומדת לתפארה ישיבת כיסא רחמים בעיר בני ברק.

משה ארבל: ברשותך, אדוני היושב-ראש, אני אומר בקצרה דבר הלכה בשמו.

משה ארבל: בהלכות משלוח מנות הרב פסק שיש להקדים את מצוות משלוח מנות למתנות לאביונים, ועל ידי כך, במידה שמקבל משלוח המנות הוא גם עני, מקיימים גם מצווה נוספת.

משה ארבל: בסוף הסעיף ההלכתי הזה, הרב מייחל ומברך: יהי רצון שלא יבואו בני ישראל, חלילה, לידי דקדוקי עניות, בר-מינן, לא יצטרכו זה לזה ולא לעם אחר, ויריק ה' יתברך לכם ולנו ברכה עד בלי די לעבודתו, יתברך שמו.

משה ארבל: אמן, כן יהי רצון.

יריב לוין: תודה רבה.

יריב לוין: חבר הכנסת ואטורי, אתה רוצה לדבר?

יריב לוין: בבקשה.

ניסים ואטורי: דיברתי פה לפני כשבוע בנושא איסוף נשקים מכיתות כוננות.

ניסים ואטורי: התחילו היום כבר לאסוף נשקים.

ניסים ואטורי: זה חמור מאוד.

ניסים ואטורי: אני קורא לשר הביטחון להתעשת ולעצור את הדבר ההזוי הזה, להשאיר את הנשקים שם, אצל כיתות הכוננות.

ניסים ואטורי: מפרקים את כל כיתות הכוננות בגולן ובגבול הצפון, בגבול הלבנון.

ניסים ואטורי: תודה.

יריב לוין: תודה רבה.

יריב לוין: אם כן, חברות וחברי הכנסת, עד כאן פרק הנאומים בני דקה.

יריב לוין: מכאן אנחנו עוברים בהתרגשות ובשמחה להצהרות אמונים של חברי הכנסת המצטרפים היום למשכן הכנסת.

יריב לוין: חברות וחברי הכנסת, אני מתכבד להודיע לכנסת שעל פי סעיף 43 לחוק-יסוד: הכנסת, עם הפסקת חברותו בכנסת של אבי ניסנקורן, שנכנסה לתוקפה היום, יום שלישי, כ"א בטבת התשפ"א, 5 בינואר 2021, בא במקומו חבר הכנסת ולדימיר בליאק.

יריב לוין: בהתאם לסעיף 15 לחוק-יסוד: הכנסת, ולסעיף 2 לחוק הכנסת, התשנ"ד–1994, אני מזמין את חבר הכנסת ולדימיר בליאק לעלות לדוכן.

יריב לוין: רבותיי, נא לשמור על השקט בבקשה.

יריב לוין: חבר הכנסת ולדימיר בליאק, אקרא בפניך את הצהרת האמונים של חבר הכנסת, ואתה תשיב: "מתחייב אני".

יריב לוין: וזה נוסח ההצהרה: אני מתחייב לשמור אמונים למדינת ישראל, ולמלא באמונה את שליחותי בכנסת.

ולדימיר בליאק: מתחייב אני.

יריב לוין: תודה רבה, ושיהיה בשעה טובה ובהצלחה גדולה.

ולדימיר בליאק: תודה רבה.

יריב לוין: מכובדיי, נא לשמור על השקט, בבקשה.

יריב לוין: אם כן, אני מתכבד להודיע לכנסת שעל פי סעיף 43 לחוק-יסוד: הכנסת, עם הפסקת חברותה בכנסת של עינב קאבלה, שנכנסה לתוקפה היום, יום שלישי, כ"א בטבת התשפ"א, 5 בינואר 2021, בא במקומה חבר הכנסת משה טור פז.

יריב לוין: בהתאם לסעיף 15 לחוק-יסוד: הכנסת, ולסעיף 2 לחוק הכנסת, התשנ"ד–1994, אני מזמין את חבר הכנסת משה טור פז לעלות לדוכן.

יריב לוין: אנחנו נמתין רגע שבני משפחתך יוכלו להיכנס.

קריאה: – – –

יריב לוין: אנחנו נעשה מכאן ולהבא, אבל אי-אפשר לעשות בחלק הפורמלי.

יריב לוין: בני המשפחה היקרים מוזמנים לשבת.

יריב לוין: אקרא בפניך את הצהרת האמונים של חבר הכנסת, ואתה תשיב: "מתחייב אני".

יריב לוין: וזה נוסח ההצהרה: אני מתחייב לשמור אמונים למדינת ישראל, ולמלא באמונה את שליחותי בכנסת.

משה טור פז: מתחייב אני.

יריב לוין: בשעה טובה, ובברכה ובהצלחה גדולה.

משה טור פז: תודה רבה.

יריב לוין: אם כן, חברות וחברי הכנסת, עד כאן הצהרות האמונים של חברי הכנסת בליאק וטור פז.

יריב לוין: [רשומות (הצעות חוק, חוב' מ/1385.

יריב לוין: )]

יריב לוין: מכאן אנחנו עוברים לסעיף הבא על סדר-היום – הצעת חוק התוכנית להבראת כלכלת ישראל (תיקוני חקיקה להשגת יעדי התקציב והמדיניות הכלכלית לשנות הכספים 2003 ו-2004) (תיקון מס' 18 והוראת שעה), התשע"ו–2016 (תיקון), התשפ"א–2021, לקריאה ראשונה.

יריב לוין: ההצעה קיבלה פטור מחובת הנחה.

יריב לוין: יציג את ההצעה סגן השר יצחק כהן.

יריב לוין: נדמה לי, אדוני סגן השר, שזו אחת מהצעות החוק עם השם הכי ארוך שנתקלנו בהן.

קריאה: לא צריך.

קריאה: לא צריך שם החוק.

יריב לוין: בהכירי אותך, הנאום לא יהיה כאורך ההקדמה.

יצחק כהן: אדוני היושב-ראש, חבריי חברי הכנסת, הצעת חוק התוכנית להבראת כלכלת ישראל (תיקוני חקיקה להשגת יעדי התקציב והמדיניות הכלכלית לשנות הכספים 2003 ו-2004) (תיקון מס' 18 והוראת שעה), התשע"ו–2016 (תיקון), התשפ"א–2020, מ/1385.

יצחק כהן: הצעת החוק שבפניכם, חבריי, כוללת תיקונים בחוק התוכנית לסיוע כלכלי (נגיף הקורונה החדש) (הוראת שעה), התש"ף

יצחק כהן: –2020 – אחמד, אתה מפריע לי.

יצחק כהן: על רקע העובדה שענפים רבים לא שבו להיקף הפעילות שהיה להם טרם פרוץ המשבר, והחלטת ממשלה מס' 681 על סגר שלישי, שר האוצר והממשלה מציעים להאריך הקלות שניתנו במתווה הסיוע בהשתתפות ובהוצאות קבועות, ובפרט להאריך את הורדת הרף לירידת המחזורים הנדרשת לקבלת המענק ל-25%.

יצחק כהן: בנוסף, אדוני היושב-ראש, מוצע לקבוע מענק חד-פעמי חדש אשר יינתן לעוסקים שספגו במהלך המשבר פגיעה נמשכת.

יצחק כהן: להלן התיקונים המוצעים, בתמצית: 1.

יצחק כהן: מוצע להאריך את התקופה שבה יוגדר רף זכאות נמוך בגובה של 25% למענקי סיוע להוצאות קבועות לעסקים שסבלו מירידה במחזור העסקים גם לתקופת הזכאות ינואר-פברואר 2021.

יצחק כהן: כמו כן מוצע לקבוע, אדוני היושב-ראש, כי בסמכות שר האוצר להאריך הרחבה זו לשאר תקופות הזכאות.

יצחק כהן: 2.

יצחק כהן: מוצע לקבוע מענק סיוע חד-פעמי לעסקים על פגיעה מתמשכת כדלקמן – מיקי, אחלה תוכנית.

יצחק כהן: תקשיב.

מיקי לוי: אני כבר מכיר את זה בעל פה, אדוני סגן השר.

יצחק כהן: איזה מכיר.

יצחק כהן: מחר תכיר את זה, לא היום.

מיקי לוי: גם מחר אני אהיה, מה אתה דואג.

יצחק כהן: בדיוק.

יצחק כהן: אז תקשיב, שתהיה מוכן.

יצחק כהן: רב מאיר כהן – א.

יצחק כהן: לעסק שמחזור עסקאותיו בשנת 2019 היה מעל 18,000 ש"ח ואינו עולה על 300,000 ש"ח, וחלה ירידת מחזור בשיעור של לפחות 25% בין פעילות העסק בתקופה שמחודש מרץ עד דצמבר 2020 לפעילותו בתקופה המקבילה בשנת 2019 – גובה המענק ייקבע בהתאם לעומק הפגיעה: בגין פגיעה של 25%–40% במחזור העסקים יינתן מענק בגובה של 3,000 שקל; בגין פגיעה בגובה 40%–60% במחזור העסקים יינתן מענק בגובה של 5,000 שקל; בגין פגיעה מעל 60% יינתן מענק בגובה 9,000 שקל; לעוסק פטור תיבחן ירידת המחזורים בשנת 2020 מול שנת 2019 לצורך קביעת הזכאות לסכומי המענק.

יצחק כהן: ב.

יצחק כהן: עסק שמחזור עסקאותיו בשנת 2019 היה בין 300,000 ל-400,000 ש"ח, שהיה זכאי לשלושה או יותר ממענקי הסיוע להשתתפות בהוצאות קבועות שניתנו באמצעות רשות המיסים – גובה המענק יעמוד על 50% מממוצע מענק ההוצאות הקבועות שניתן לעסק עד כה בגין תקופות זכאות בשנת 2020, עד לגובה של 50,000 שקל.

יצחק כהן: אני במקומך הייתי קם, מיקי.

יצחק כהן: אבקש מחברי הכנסת להצביע בעד הצעת החוק – – –

יריב לוין: אני מוכרח לומר שאני עדיין מנסה להבין: אנחנו ב-2003, ב-2004, ב-2016 או ב-2021.

יריב לוין: כשנדע את התשובה לזה נרגיש שהתקדמנו.

יצחק כהן: צודק, אדוני היושב-ראש.

יצחק כהן: אבקש מחבריי חברי הכנסת להצביע בעד הצעת החוק ולהעביר אותה דחוף לוועדת הכספים להכנה לקריאה שנייה ושלישית, במטרה שמחר, בעזרת השם, תחזירו את זה אלינו לפה, אדוני היושב-ראש, בשאיפה שמחר נצביע גם על השנייה והשלישית.

יצחק כהן: תודה רבה.

יריב לוין: תודה לסגן השר יצחק כהן.

יריב לוין: להצעת החוק הזו מוצמדת הצעת חוק לדיון מוקדם: הצעת חוק התוכנית להבראת כלכלת ישראל (תיקוני חקיקה להשגת יעדי התקציב והמדיניות הכלכלית לשנות הכספים 2003 ו-2004) (תיקון מס' 18 והוראת שעה) (תיקון), התשפ"א–2020, של חברי הכנסת אופיר כץ וקטי שטרית.

יריב לוין: ההצעה הזו הוצמדה להצעה הממשלתית, רק שלצערי אני לא רואה כאן איש מהמציעים.

יריב לוין: בהיעדר הסמכה ובהיעדר מי מחברי הכנסת, לצערי ההצמדה תרד מסדר-היום.

יריב לוין: בלית ברירה, אנחנו עוברים לרשימת הדוברים.

יריב לוין: ראשונה שבהם, חברת הכנסת אימאן חטיב יאסין – איננה.

יריב לוין: חבר הכנסת מיקי לוי.

מיקי לוי: כן, אדוני.

יריב לוין: בכבוד.

יריב לוין: אתה רוצה לדבר?

יריב לוין: בבקשה.

מיקי לוי: תודה רבה, אדוני היושב-ראש.

מיקי לוי: אדוני סגן השר, אתמול שוחחתי איתך טלפונית, וגם הייתי מאוד מאוד דומיננטי בוועדת הכספים.

מיקי לוי: חלק מהתיקונים שאתם מביאים כאן, באמת – ראוי להתכבד.

מיקי לוי: הם מעל כל ויכוח פוליטי, ואני בעד הסיוע הזה שהממשלה/המדינה נותנת לעצמאים, והתיקונים שמובאים לכאן הם בהחלט תיקונים ראויים.

מיקי לוי: הממשלה, אדוני היושב-ראש, אדוני סגן השר, העבירה את הרשות לניצולי השואה, ללא מחשבה, למשרד לאזרחים ותיקים.

מיקי לוי: זוהי טעות חמורה.

מיקי לוי: כסגן שר האוצר מ-2013 – גם אני כסגן שר האוצר וגם קודמי בתפקיד, וגם היום, טיפלנו ברשות באופן שוטף ועצמאי.

מיקי לוי: ביקשנו בוועדת הכספים לעצור את המהלך הזה.

מיקי לוי: ניצולי השואה ביקשו – – –

יצחק כהן: ואכן – – –

מיקי לוי: לא עצרו.

מיקי לוי: ראיתי מכתב של מנכ"לית המשרד לאזרחים ותיקים, שאומר: עזבו, חברים, בגדול, בוועדת הכספים שיצביעו נגד, אנחנו ממשיכים בשלנו.

מיקי לוי: אז דקה אחת לפני שהממשלה מתפרקת אני קורא למקבלי ההחלטות: הניחו ידכם מהרשות לניצולי השואה.

מיקי לוי: גם הניצולים עצמם – היום קראתי מאמר מזעזע בעיתון יומי על מצבו של אחד מניצולי השואה בעיר נתניה.

מיקי לוי: חודשיים וחצי לפני בחירות לא ראוי להעביר את הרשות לניצולי השואה למשרד לאזרחים ותיקים, המשרד המתפרק הזה – אני קורא לכולם, ואדוני סגן השר, תבקש גם משר האוצר.

מיקי לוי: אני פונה לכל מקבלי ההחלטות: הניחו ידיכם, אל תיגעו ברשות לניצולי השואה.

מיקי לוי: תשאירו את הרשות בשלב זה כמו שהיא הייתה בשנים האחרונות, במשרד האוצר.

מיקי לוי: מערכת המחשוב קשורה למערכת המחשוב של משרד האוצר, האנשים במשרד האוצר יודעים לטפל ברשות.

מיקי לוי: בסדר, הייתה החלטה פוליטית.

מיקי לוי: היום המצב הפוליטי הוא אחר, אדוני סגן השר.

מיקי לוי: אני מבקש, בשם ניצולי השואה – שכולנו מקורבים אליהם ובשמונה השנים האחרונות אני מקורב יותר מאי פעם בגלל הטיפול הפרטני – להשאיר את הרשות באחריות משרד האוצר.

מיקי לוי: גם החלטת ממשלה יכולה להשתנות.

מיקי לוי: לא יכול להיות שבמשרד המתפרק הזה לאזרחים ותיקים המנכ"לית תוציא מכתב שמה שהיה בוועדת הכספים זה עניין אחר.

מיקי לוי: אני מבקש ממך לעצור את המהלך הזה, זו חובה.

מיקי לוי: תודה רבה.

יריב לוין: תודה.

יריב לוין: חבר הכנסת מיקי לוי, שאלה לי אליך כמייצג האופוזיציה כאן, וגם לחברי – – –

מיקי לוי: אני בעד.

יריב לוין: גם לחברי הכנסת טיבי וסעדי, שנמצאים כאן.

אחמד טיבי: לא נתנגד להצעת החוק.

מיקי לוי: הינה, אדוני.

מיקי לוי: הבנתי מה אתה רוצה.

יריב לוין: לא לא, לא זה מה שאני שואל.

יריב לוין: לא, ממש לא.

יריב לוין: אני שואל שאלה אחרת לחלוטין.

יריב לוין: תראו, לצערי הרב, לא חבר הכנסת כץ ולא חברת הכנסת שטרית היו כאן בזמן, ולמרות שמשכנו זמן וניסינו לחכות שמישהו יגיע, איש מהם לא בא.

יריב לוין: כתוצאה מזה ההצמדה של הצעת החוק שלהם – שצריך לומר, קדמה בהרבה להצעת החוק הממשלתית – לא התבצעה.

יריב לוין: בנסיבות האלה, כמובן, כפי שכולנו יודעים, על פי התקנון החוק למעשה ירד מסדר-היום ואין אפשרות לדון בו מרגע שהתחלנו בדיון.

מיקי לוי: אני בעד לתת את הקרדיט.

יריב לוין: האם יש לכם בכל זאת נכונות להסכים – –

מיקי לוי: אני בעד.

יריב לוין: – – לאפשר את ההצמדה הזאת ולאפשר את הדיון המשולב, אבל זה רק בהנחה שאתם באמת, בשם האופוזיציה, מסכימים ומוכנים.

מיקי לוי: – – –

אחמד טיבי: דקה, מיקי.

אחמד טיבי: אני מייצג את הציבור הערבי.

קטי קטרין שטרית: זה החקלאים.

קטי קטרין שטרית: זה החקלאים.

מיקי לוי: אני בעד, קטי.

אחמד טיבי: דקה, מיקי.

אחמד טיבי: אתה אמרת את דעתך.

מיקי לוי: בבקשה, אדוני.

יריב לוין: חבר הכנסת טיבי, אתה יכול לגשת למיקרופון גם.

יריב לוין: אין בעיה.

יריב לוין: יש כאן כרגע נציגים של שתי סיעות האופוזיציה הגדולות, אז ככה אני חושב שנכון לנהוג.

אחמד טיבי: אדוני היושב-ראש, לאחר דבריו של ראש הממשלה שצוטטו בערוץ 11 כאן, שאמר שהוא אוהב את הערבים, אני רוצה לבוא לקראת המציעים ולאשר את העלאת החוק שלכם, למרות שהאהבה נכזבת מאוד מאוד מאוד.

יריב לוין: אז אנחנו, אם כך – – –

מיקי לוי: אז גם אני רוצה להשמיע את קולי, לא רק חבר הכנסת טיבי.

יריב לוין: בבקשה.

יריב לוין: בבקשה, גש למיקרופון.

מיקי לוי: תודה רבה, אדוני היושב-ראש.

מיקי לוי: כנציג השני של האופוזיציה, ומתוך היכרות ועבודה משותפת עם חברת הכנסת שטרית בוועדות השונות ובפרט בוועדת הכספים, אני חושב שמן הראוי לתת לה את הקרדיט המגיע לה.

מיקי לוי: בהצלחה.

אלעזר שטרן: אדוני היושב-ראש, וכמו שציינת, גם בגלל שההצעה שלהם קדמה להצעה הממשלתית.

יריב לוין: נכון, היא באמת קדמה להצעה הממשלתית, אני חושב אפילו בפרק זמן לא מבוטל.

ינון אזולאי: היושב-ראש, גם – – – לשאול.

יריב לוין: לא, אני חושב שזה לא עניין של הממשלה, זה עניין של קואליציה ואופוזיציה.

יריב לוין: [הצעת חוק פ/2228; נספחות.

יריב לוין: ]

יריב לוין: ראשית, אני מודה גם לחבר הכנסת מיקי לוי וגם לחבר הכנסת אחמד טיבי, שלפנים משורת הדין אפשרו את ההצמדה.

יריב לוין: לכן אנחנו גם, לפנים משורת הדין, נאפשר לחברת הכנסת שטרית לעלות ולנמק את הצעת החוק הפרטית המוצמדת.

יריב לוין: כאמור: הצעת חוק התוכנית להבראת כלכלת ישראל (תיקוני חקיקה להשגת יעדי התקציב והמדיניות הכלכלית לשנות הכספים 2003 ו-2004) (תיקון מס' 18 והוראת שעה) (תיקון), התשפ"א–2020, של חברי הכנסת אופיר כץ וקטי קטרין שטרית.

יריב לוין: בבקשה.

קטי קטרין שטרית: תודה רבה, אדוני היושב-ראש, אני ממש מתנצלת, נתקעתי בפקקים, אבל בסופו של דבר אני ממש מודה, באמת, לשותפים הקואליציוניים ולשותפים באופוזיציה.

קטי קטרין שטרית: תודה רבה.

קטי קטרין שטרית: באמת שמתם את הדברים בצד לטובת החקלאים במדינת ישראל.

קטי קטרין שטרית: מגפת הקורונה וההשפעות שהיא הביאה איתה הוכיחו כי יש משמעות גדולה לתוצרת החקלאית הישראלית, המעניקה ביטחון תזונתי לאומי שלא מבוסס על יבוא.

קטי קטרין שטרית: ההגבלות וההנחיות המיוחדות שנוצרו בהשפעת המגפה הוכיחו עוד יותר כמה גדול הצורך לתמוך בחקלאים הישראלים שלנו ולשמור את ענף החקלאות עצמאי ויצרני.

קטי קטרין שטרית: ענף החקלאות התמודד עם קשיים רבים עוד לפני התפרצות הקורונה.

קטי קטרין שטרית: המגפה גרמה עוד יותר למחסור בידיים עובדות בענף, ונמנעה כניסת העובדים הזרים לארץ.

קטי קטרין שטרית: במקביל נותר חוסר התעניינות של הישראלים בעבודה בחקלאות.

קטי קטרין שטרית: הטלת מס מעסיקים על עובדים זרים נועדה לעודד עבודה מקומית בתחום, אבל כפי שניתן לראות גם לאחר השפעת נגיף הקורונה על שוק התעסוקה הישראלים לא פנו לעבודה בתחום הזה.

קטי קטרין שטרית: לכן הבנו, חברי ואנוכי, כי הטלת מס לא תשרת את התכלית הציבורית, ולמעשה תביא על ענף החקלאות הישראלי ועל החקלאים היקרים שלנו מכה קשה עוד יותר.

קטי קטרין שטרית: בעקבות המצב, הגשתי יחד עם חברי חבר הכנסת אופיר כץ, הצעת חוק שנועדה להאריך את הפטור על היטל העסקת עובדים זרים.

קטי קטרין שטרית: הפטור הנוכחי ניתן עד סוף 2020, וסיומו היה עלול להוביל לפגיעה כלכלית קשה בחקלאים.

קטי קטרין שטרית: לשמחתנו הרבה נענה שר האוצר ישראל כץ בחיוב לבקשה, והודיע כי יתמוך בהצעה.

קטי קטרין שטרית: בהצעת החוק שהוגשה על ידו הוא מציע להאריך את הפטור הקובע מס מעסיקים בשיעור של 0% על עובדים זרים בחקלאות.

קטי קטרין שטרית: ההארכה תינתן לשנתיים נוספות, עד 31 בדצמבר 2022, על מנת לאפשר לענף להתאושש ולצמוח.

קטי קטרין שטרית: זוהי בשורה חשובה לעובדי ענף החקלאות בארץ.

קטי קטרין שטרית: במשבר הנוכחי הבנו כמה משמעותי הוא יצור מקומי וביטחון תזונתי עצמאי.

קטי קטרין שטרית: מחובתנו לתמוך בחקלאים הישראלים ולעודד תוצרת ישראלית.

קטי קטרין שטרית: חברי חבר הכנסת אופיר כץ ואני מברכים על תמיכת שר האוצר ומסכימים להארכת הפטור לשנתיים, בעקבות הסיכום עם שר האוצר.

קטי קטרין שטרית: ושוב, באמת תודה רבה לכם, ואני מתנצלת על מה שקרה.

קטי קטרין שטרית: תודה.

יריב לוין: תודה רבה.

יריב לוין: אנחנו חוזרים לרשימת הדוברים.

יריב לוין: חבר הכנסת מיכאל מלכיאלי, בבקשה – מוותר; חבר הכנסת אחמד טיבי, בבקשה – מוותר.

יריב לוין: חבר הכנסת סעדי, בבקשה.

יריב לוין: בדרכך לכאן נציין את השיפור שחל בסיעת

יריב לוין: כם בנושא צבע המסכות.

יריב לוין: בהחלט, חבר הכנסת סעדי, יש התקדמות מבורכת.

אחמד טיבי: – – –

יריב לוין: אני מקווה שזה יגיע עד צמרת הרשימה.

אוסאמה סעדי: זו המסכה שאני תמיד לובש, למרות שהצבע שלי הוא צבע צהוב מובהק.

אוסאמה סעדי: אבל לאור כל העניין הזה של הצבעים, אדום וצהוב וזה וזה – אז אני מעדיף ללבוש בלי הצבע הזה.

אוסאמה סעדי: אדוני היושב-ראש, כבוד סגן השר, חבריי חברי הכנסת, אה, גם כבוד השר, למרות שהוא בישיבת קבינט עכשיו, כבוד השר יזהר שי.

אוסאמה סעדי: אנחנו כאן, כבוד היושב-ראש, כאופוזיציה לממשלה הזאת, אבל כשיש הצעות חוק שבאות לתת מענקים וסיוע לעסקים שנמצאים במצב כלכלי קשה מאוד, ובמיוחד כשאנחנו בסגר, מעין סגר, כאילו סגר – ועכשיו גם הבנו שיש החלטה או-טו-טו על סגר מלא למשך עשרה ימים, אולי שבועיים.

אוסאמה סעדי: אז קודם כול, יש עניין אקוטי שאני חושב שהוא נוגע, כבוד היושב-ראש – ודיברנו על זה עם כבוד השר, שיעלה את זה בקבינט: יש בחינה לרפואה ב-18 בינואר.

אוסאמה סעדי: אני יודע, אני בקשר עם משרד הבריאות, שיש 2,150 נבחנים.

אוסאמה סעדי: תשמע, מלכיאלי, מלכיאלי: 2,150 נבחנים עומדים להיבחן במבחן הזה ב-18 בינואר.

אוסאמה סעדי: הנבחנים הבוגרים האלה לומדים כבר חודשים על גבי חודשים.

אוסאמה סעדי: חלקם – מי שיצליחו, ונאחל לכולם הצלחה – ייקלטו ישר במערכת משרד הבריאות, שמשתוקקת ומחכה להם.

אוסאמה סעדי: לכן אני מבקש מעכשיו – – –

קטי קטרין שטרית: – – –

אוסאמה סעדי: קטי, קטי, מבחן רפואה.

אוסאמה סעדי: מבחן הרפואה ב-18 בינואר.

אוסאמה סעדי: אם הסגר הזה – השר יזהר שי אמר שזה ממש על הקשקש, הסגר, ויכול להיות שבאמת זה יהיה היום האחרון.

אוסאמה סעדי: מעכשיו צריך לעשות את הסידורים ולהחריג את הבוגרים האלה.

אוסאמה סעדי: הם כולם עכשיו מתקשרים, כי עכשיו הם בשיא הלימודים ועכשיו ממש לא יודעים: להמשיך ללמוד, לא ללמוד, לדחות את הבחינה?

קטי קטרין שטרית: אתה צודק.

קטי קטרין שטרית: גם פנו עולים חדשים מארגנטינה.

אוסאמה סעדי: הכול, אני מדבר על כולם.

יריב לוין: המערכת זקוקה להם.

אוסאמה סעדי: במיוחד שהמערכת זקוקה לבוגרים האלה.

אוסאמה סעדי: לכן, מה שקיבלנו, אני וחברי חבר הכנסת טיבי – אנחנו גם בקשר עם משרד הבריאות, עם פרופ' יציב, שאמר שהבחינה לא נדחית בינתיים, אבל אם יש סגר אז זה משהו אחר.

אוסאמה סעדי: לכן מעכשיו צריך להחריג אותם על מנת לתת לבוגרים האלה את הביטחון שהבחינה מתקיימת ושימשיכו ללמוד.

אוסאמה סעדי: נאחל לכולם בהצלחה.

אוסאמה סעדי: לעניין שתי הצעות החוק, אדוני היושב-ראש, כמובן שאנחנו תומכים במתן מענקים ובסיוע, בין אם זה מענק נוסף ובין אם זה הוצאות קבועות, ובמיוחד הארנונה, שמכבידה מאוד על העסקים האלה.

אוסאמה סעדי: יש לנו כמה הסתייגויות, כבוד סגן השר, במיוחד בעניין העסקים החדשים, שעוד פעם מזניחים אותם ולא נותנים להם מענקים, וגם בעניין העובדים בגילים 18–20, שלמרות שהם בחל"ת ולא עובדים הם לא מקבלים מענקי אבטלה.

אוסאמה סעדי: את הדברים האלה נעלה בוועדת הכספים לקראת קריאה שנייה ושלישית.

אוסאמה סעדי: תודה רבה.

יריב לוין: תודה רבה.

יריב לוין: חבר הכנסת אחמד טיבי, בבקשה.

משה אבוטבול: אחמד, במסגרת האהבה הנכזבת כמה מילים.

משה אבוטבול: מרגישים במערת הנטיפים.

אחמד טיבי: מכובדי היושב-ראש, רבותיי חברי הכנסת, אלה שישובו לכנסת ואלה שיבקרו בה כמבקרים, הנושא שהעלה חברי חבר הכנסת סעדי, הוא נושא סופר-חשוב.

אחמד טיבי: אנחנו מוצפים בקריאות של נבחנים, אנשים שנרשמו לבחינת הסיום ברפואה ב-18 בינואר.

אחמד טיבי: לפני שבוע ענה לי פרופ' יציב שהבחינה תתקיים, אבל עכשיו יש דיון של קבינט הקורונה, ומדברים על סגר אולי לשבועיים, בין עשרה ימים לשבועיים, אז זה יחצה את ה-18.

אחמד טיבי: לכן פניתי לפני שעה קלה לשר הבריאות יולי אדלשטיין, וגם לפרופ' יציב, בבקשה שיחריגו את הנבחנים האלו, כי מדובר באנשים שהשקיעו ולמדו, ואפשר בהחלט לקיים את הבחינה.

אחמד טיבי: לפני שבוע יציב אמר לי: הבחינה מתקיימת, כמו שאמרתי וכמו שאמר אוסאמה, אבל נקווה לטוב.

אחמד טיבי: אתמול הייתה הפגנת מסעדנים כאן.

אחמד טיבי: חבריי ברשימה המשותפת ואני השתתפנו בה – אוסאמה, אתמול – כפי שעשינו לפני שבועיים-שלושה.

אחמד טיבי: זו לא פעם ראשונה.

אחמד טיבי: מסעדנים, בעלי אולמות, עסקים קטנים שקורסים.

אחמד טיבי: הנושא הזה מעסיק אותנו רבות בוועדת הכספים.

אחמד טיבי: זה אולי אחד הנושאים שמטרידים מאוד את חברי ועדת הכספים, אופוזיציה וקואליציה כאחת.

אחמד טיבי: לכן, צריך לעשות הכול כדי להקשיב למצוקה של העסקים הקורסים האלה.

אחמד טיבי: עכשיו יש נושא שהעלתה אותו חברת הכנסת סונדוס סאלח בפני שרת התחבורה מירי רגב – היא שלחה לה מכתב, ואני שוחחתי עם השרה בנושא הזה – לגבי מורי הנהיגה.

אחמד טיבי: למוניות מותר עם שני נוסעים במונית, למה למורי נהיגה אסור?

אחמד טיבי: יכולים להיות המורה והתלמיד, ואפשר גם לעשות אמצעים כדי לכבד ולמלא אחרי הוראות משרד הבריאות.

אחמד טיבי: הם מרגישים מאוד מאוד מקופחים, ולדעתי צריך להחריג גם את מורי הנהיגה.

אחמד טיבי: המון זמן הם מושבתים, והגיע הזמן גם להטות אוזן לדרישה הזאת.

אחמד טיבי: תודה רבה.

יריב לוין: תודה רבה.

יריב לוין: חבר הכנסת ניסים ואטורי, בבקשה.

ניסים ואטורי: אדוני היושב-ראש, כנסת נכבדה, שמעתי שהרב פרץ פורש, אם אני לא טועה.

ניסים ואטורי: אני רוצה להגיד דבר אחד, אפרופו בחירות: הציבור הדתי לאומי, יש לו בית, לא צריך יותר מדי מפלגות: מפלגות של דתיים, והערבים גם כן תכף מפוצלים.

ניסים ואטורי: הדתיים הלאומיים, יש לכם בית, יש לכם את הליכוד, שזה הבית היחידי, לשם כולם צריכים להתקבץ ולחזור הביתה.

ניסים ואטורי: לא צריך יותר מדי מפלגות, לא צריך ליכוד ב', בלי להזכיר שמות.

ניסים ואטורי: בליכוד יש כשבעה או שמונה ח"כים שבאים מהיהדות הציונית, ושם צריך להיות הבית.

ניסים ואטורי: אנחנו צריכים ללכת כולנו ביחד, כדי שסוף-כל-סוף נסיים את הבחירות האלה עם תוצאה ברורה: שראש הממשלה יהיה בנימין נתניהו.

ניסים ואטורי: כל ההפרדות האלה, כל מפלגות אנטי-ביבי, זה גורם בעצם להתפוצצות פוליטית.

ניסים ואטורי: אנחנו לא רואים מצב שאנחנו מצליחים להקים פה ממשלה כמו שצריך.

ניסים ואטורי: המצב שהיה לא צריך לחזור שוב.

ניסים ואטורי: הליכוד היא מפלגה חזקה וגדולה והיא צריכה להמשיך להיות ככה.

ניסים ואטורי: אני קורא לכל הדתיים הלאומיים בישראל, גם בגולן, גם ביהודה ושומרון ובשאר חלקי הארץ, להצטרף אלינו.

ניסים ואטורי: כמו שאני חובש כיפה סרוגה, יש איתי עוד חברים בליכוד: חבר הכנסת אריאל קלנר, השר יולי אדלשטיין, חבר הכנסת עמית הלוי, חבר הכנסת שלמה קרעי, חבר הכנסת שבח שטרן, חברתי חברת הכנסת קטי שטרית, ואנוכי.

ניסים ואטורי: אני חושב שהמבנה הזה מראה לכולם.

ניסים ואטורי: אני קורא לאזרחים ששומעים אותי כרגע: זה הבית שלכם, כמו שאנחנו בחרנו את הבית שלנו בליכוד, שם כולם יכולים להתאחד.

ניסים ואטורי: כל ישראל הציונים, הבית שלכם זה הליכוד.

ניסים ואטורי: תודה רבה.

יריב לוין: תודה רבה לחבר הכנסת ואטורי.

יריב לוין: אני מזמין את סגן השר יצחק כהן לסכם, לפני שנעבור להצבעה על שתי הצעות החוק, בבקשה.

יריב לוין: אגב, אאפשר למי שמקומו למעלה ורוצה להצביע מכאן להצביע.

יריב לוין: אין שום בעיה.

יצחק כהן: אדוני היושב-ראש, גם לממשלה יש את תיקון מס' 4, לגבי החקלאים.

יצחק כהן: השאלה – זה מוצמד לחוק הזה או לחוק הקודם?

יריב לוין: זה מוצמד לחוק הזה, לפחות זה מה שכתוב לי.

יריב לוין: זה היה צריך להיות מוצמד לחוק הקודם.

יריב לוין: הבקשה הייתה הצמדה לחוק הזה.

יצחק כהן: בחוק הבא אני אציג את זה, ונמזג את זה בוועדת הכספים.

יצחק כהן: תודה.

יצחק כהן: חברי, מיקי לוי, אכן, ההסכם הקואליציוני ההזוי הזה שרקח – אני לא מבין מי הגה את זה, להעביר את הרשות לניצולי השואה, שזאת אקס-טריטוריה, שזאת מין חממה שנמצאת במקום, מטופלת טוב, אתה מכיר את זה היטב.

טלי פלוסקוב: כולנו מכירים.

יצחק כהן: כן, טלי.

יצחק כהן: לקחת את זה, בהסכם קואליציוני – זו לא רשות החברות, זה לא מפעל, זו הרשות לסיוע לניצולי שואה, עם תקציב של 5.5 מיליארד – ולהעביר אותה למשרד, שכמו שאתה אומר, אני לא בטוח שהוא יישאר, כי הוא כבר מתפרק, כי השרה כבר התפטרה.

יצחק כהן: עשינו הכול לעצור את התהליך הזה.

יצחק כהן: גם אתם בוועדת הכספים קיימתם דיון מאוד סוער ומרגש עם הניצולים.

יצחק כהן: אגב, זו לא פעם ראשונה, ניסו בעבר כמה פעמים, אתה יודע.

אלעזר שטרן: היינו אז ביחד בדיון.

יצחק כהן: הינה, אלעזר.

יצחק כהן: אלעזר כתב מכתב חריף כשהוא ראה את ההסכם הקואליציוני.

יצחק כהן: לצערי הוא לא נענה.

יצחק כהן: הפוך, אמרו לו: על מה אתה מדבר?

יצחק כהן: על כל פנים, המצב כרגע הוא שנציב שירות המדינה, ששוחחתי איתו, עוצר את התהליך במטרה, בעזרת השם, להחזיר עטרה ליושנה.

יצחק כהן: זו גם הייתה הבקשה של הניצולים.

יצחק כהן: ראית, הם דומעים, ניצולים שנמצאים בחרדה.

יצחק כהן: התהליך הזה: א.

יצחק כהן: ייפסק; ב.

יצחק כהן: בשלב השני נחזיר בחזרה את מה שנעשה בינתיים, כן?

יצחק כהן: אז בעזרת השם – – –

מיקי לוי: תודה לך, אדוני.

יצחק כהן: תודה.

יצחק כהן: תודה לכם.

יצחק כהן: תודה לכולם.

טלי פלוסקוב: ממש בשורה.

טלי פלוסקוב: ממש בשורה.

יצחק כהן: חבריי חברי הכנסת, בגלל שיש פה תמיכה מקיר לקיר בנושא של החוק הקודם, אני מבקש להצביע בעד.

יצחק כהן: אנחנו נעבור אחר כך לחוק השני.

יצחק כהן: מיקי וטלי, אני מבקש להעביר את זה לוועדת הכספים, לקיים שם דיונים ענייניים ומהירים, להחזיר את זה חזרה לפה לקריאה שנייה ושלישית ובא לציון גואל.

יצחק כהן: תודה.

יריב לוין: תודה רבה לסגן השר כהן.

יריב לוין: אם כן, חברות וחברי הכנסת, נא לשבת.

יריב לוין: מי שמקומו למעלה יוכל להצביע מכאן, אין שום בעיה, רק נא לשבת כדי שאפשר יהיה לראות בצורה מסודרת מי הצביע.

יריב לוין: נא לשבת.

יריב לוין: אם כן, חברות וחברי הכנסת, אנחנו עוברים לשתי הצבעות, אחת אחרי השנייה.

יריב לוין: תחילה על הצעת חוק התוכנית להבראת כלכלת ישראל (תיקוני חקיקה להשגת יעדי התקציב והמדיניות הכלכלית לשנות הכספים 2003 ו-2004) (תיקון מס' 18 והוראת שעה), התשע"ו–2016 (תיקון), התשפ"א–2021, בקריאה הראשונה, הצעת החוק הממשלתית.

יריב לוין: הצבעה.

יריב לוין: הצבעה מס' 1 בעד ההצעה להעביר את הצעת החוק לוועדה – 7 נגד – אין נמנעים – אין ההצעה להעביר את הצעת חוק התוכנית להבראת כלכלת ישראל (תיקוני חקיקה להשגת יעדי התקציב והמדיניות הכלכלית לשנות הכספים 2003 ו-2004) (תיקון מס' 18 והוראת שעה), התשע"ו–2016 (תיקון), התשפ"א–2021, לוועדת הכספים נתקבלה.

יריב לוין: אני תכף אוסיף את הקולות.

יריב לוין: אני מוסיף את חברי הכנסת ארבל, בוסו, טייב, אזולאי, מלכיאלי ואטורי, פלוסקוב, אבוטבול, שטרית.

יריב לוין: כל השאר הצביעו ממקומותיהם, אני מבין.

יריב לוין: אז אני מוסיף תשעה קולות.

יריב לוין: בסך הכול יש לנו 16 בעד, אין מתנגדים, אין נמנעים.

יריב לוין: אני קובע שהצעת חוק התוכנית להבראת כלכלת ישראל (תיקוני חקיקה להשגת יעדי התקציב והמדיניות הכלכלית לשנות הכספים 2003 ו-2004) (תיקון מס' 18 והוראת שעה), התשע"ו–2016 (תיקון), התשפ"א–2021, עברה – – –

אחמד טיבי: בטעות זה הצביע לי "נוכח".

יריב לוין: אז אני מציין לפרוטוקול שחבר הכנסת טיבי לחץ "נוכח" והתכוון להצביע בעד, אבל אנחנו כמובן לא משנים את תוצאות ההצבעה.

יריב לוין: אם כן, הצעת חוק התוכנית להבראת כלכלת ישראל (תיקוני חקיקה להשגת יעדי התקציב והמדיניות הכלכלית לשנות הכספים 2003 ו-2004) (תיקון מס' 18 והוראת שעה), התשע"ו–2016 (תיקון), התשפ"א–2021, התקבלה בקריאה הראשונה, והועברה להמשך לדיון להכנתה לקריאה השנייה והשלישית לוועדת הכספים, עם בקשה גדולה שיקצרו את שם החוק לקראת הקריאה השנייה והשלישית.

יריב לוין: מכאן אנחנו עוברים להצבעה על הצעת החוק הפרטית, הצעת חוק התוכנית להבראה כלכלת ישראל (תיקוני חקיקה להשגת יעדי התקציב והמדיניות הכלכלית לשנות הכספים 2003 ו-2004) (תיקון מס' 18 והוראת שעה) (תיקון), התשפ"א–2020.

יריב לוין: הצבעה.

יריב לוין: הצבעה מס' 2 בעד ההצעה להעביר את הצעת החוק לוועדה – 6 נגד – אין נמנעים – אין ההצעה להעביר את הצעת חוק התוכנית להבראה כלכלת ישראל (תיקוני חקיקה להשגת יעדי התקציב והמדיניות הכלכלית לשנות הכספים 2003 ו-2004) (תיקון מס' 18 והוראת שעה) (תיקון), התשפ"א–2020, לוועדת הכספים נתקבלה.

יריב לוין: אם כן, אני מוסיף שוב את קולותיהם של חברי הכנסת אזולאי, בוסו, טייב, ארבל, מלכיאלי, ואטורי, אבוטבול, פלוסקוב וחברת הכנסת שטרית.

יריב לוין: בסך הכול עוד תשעה – וחבר הכנסת טיבי, אם כך עוד עשרה.

יריב לוין: אז יש לנו 16 בעד, אין מתנגדים, אין נמנעים.

יריב לוין: אני קובע שהצעת החוק התקבלה בקריאה הראשונה, ותועבר אף היא לוועדת הכספים לצורך הכנתה לקריאה השנייה והשלישית.

יריב לוין: אם כן, חברות וחברי הכנסת, אני ביקשתי לדחות את הדברים לזכרו של השר לשעבר וחבר הכנסת לשעבר יהושע מצא, זכרו לברכה, מאחר שראוי שנקיים אותם בפורום יותר רחב.

קריאה: נכון.

קריאה: [רשומות (הצעות חוק, חוב' מ/1386).

קריאה: ]

יריב לוין: משכך, אנחנו נעבור מכאן להצעת חוק התוכנית לסיוע כלכלי (נגיף הקורונה החדש) (הוראת שעה) (תיקון מס' 4), התשפ"א–2021, לקריאה הראשונה.

יריב לוין: ההצעה קיבלה פטור מחובת הנחה ויציג גם אותה סגן שר האוצר חברנו יצחק כהן.

יריב לוין: בבקשה.

יצחק כהן: תודה.

יצחק כהן: אדוני היושב-ראש, הצעת חוק התוכנית לסיוע כלכלי (נגיף הקורונה החדש) (הוראת שעה) (תיקון מס' 4), התשפ"א–2021, מ/1386.

יצחק כהן: כבוד היושב-ראש, חבריי חברי הכנסת, בהמשך לדיונים שהתקיימו בנושא בוועדת הכספים ועל מנת להקל על מעסיקים בענף החקלאות – אני חושב שאת החוק הזה היה צריך להצמיד לזה של קטי, אבל לא חשוב – מוצע להאריך את הפטור הקיים בענף החקלאות על היטל עובדים זרים עד לסוף שנת 2022.

יצחק כהן: הצעת החוק מתואמת עם משרד החקלאות, ועלותה כ-140 מיליון ש"ח בשנה.

יצחק כהן: אתמול אישרה הממשלה קיצוץ רוחבי לצורך מימון העלות בהתאם לחוק יסודות התקציב.

יצחק כהן: אבקש מחבריי חברי הכנסת להצביע בעד ולהעביר אותה לוועדת הכספים להכנה לקריאה שנייה ושלישית.

יצחק כהן: תודה רבה, אדוני היושב-ראש.

יריב לוין: תודה רבה.

יריב לוין: אני עובר לרשימת הדוברים: חברת הכנסת אימאן ח'טיב יאסין – איננה; חבר הכנסת מיקי לוי – מוותר; חבר הכנסת יוסף טייב – מוותר; חבר הכנסת מיכאל מלכיאלי – מוותר; חברת הכנסת תמר זנדברג – איננה.

יריב לוין: אם כך, חברות וחברי כנסת, אנחנו יכולים לעבור להצבעה, בהנחה שסגן השר לא מבקש לסכם.

יריב לוין: אז אנחנו עוברים להצבעה על הצעת חוק התוכנית לסיוע כלכלי (נגיף הקורונה החדש) (הוראת שעה) (תיקון מס' 4), התשפ"א–2021, בקריאה הראשונה.

יריב לוין: הצבעה.

יריב לוין: הצבעה מס' 3 בעד ההצעה להעביר את הצעת החוק לוועדה – 7 נגד – אין נמנעים – אין ההצעה להעביר את הצעת חוק התוכנית לסיוע כלכלי (נגיף הקורונה החדש) (הוראת שעה) (תיקון מס' 4), התשפ"א–2021, לוועדת הכספים נתקבלה.

יריב לוין: אני אוסיף כמובן את השמות של מי שנמצאים כאן, ואחר כך אעביר את שרביט ניהול הישיבה לחבר הכנסת טיבי.

יריב לוין: אני מוסיף את חברי הכנסת ארבל, בוסו, טייב, מלכיאלי, אזולאי, ואטורי, פלוסקוב, שטרית וגם את חברתנו חברת הכנסת מטי יוגב.

יריב לוין: אם כך, אנחנו שוב בתשעה, בתוספת שבעה קולות שהצביעו אלקטרונית – 16 בעד.

יריב לוין: חבר הכנסת טיבי, אתה רוצה שנוסיף גם אותך להצבעה?

אחמד טיבי: כן.

יריב לוין: אז אם כך, אנחנו ב-17 בעד, בצירוף קולו של חבר הכנסת טיבי.

יריב לוין: אין מתנגדים, אין נמנעים.

יריב לוין: אני קובע שהצעת חוק התוכנית לסיוע כלכלי (נגיף הקורונה החדש) (הוראת שעה) (תיקון מס' 4), התשפ"א–2021, התקבלה בקריאה הראשונה ותועבר להמשך דיון לוועדת הכספים.

יריב לוין: בבקשה.

אחמד טיבי: תודה, אדוני.

אחמד טיבי: הודעה למזכירת הכנסת.

ירדנה מלר-הורוביץ: ברשות יושב-ראש הישיבה, הינני מתכבדת להודיעכם, כי הונחה היום על שולחן הכנסת, לקריאה שנייה ולקריאה שלישית, הצעת חוק דחיית מועדים לביצוע בדיקות של מתקני גז (נגיף הקורונה החדש) (הוראת שעה), התשפ"א–2021, שהחזירה ועדת הכלכלה.

ירדנה מלר-הורוביץ: תודה.

אחמד טיבי: תודה רבה.

אחמד טיבי: [מס' כ/870; דברי הכנסת, חוב' י"א, ישיבה 116; נספחות.

אחמד טיבי: ]

אחמד טיבי: הצעת החוק של חברת הכנסת טלי פלוסקוב, הצעת חוק הביטוח הלאומי (תיקון מס' 222), התשפ"א–2021, לשנייה ושלישית.

אחמד טיבי: חברת הכנסת טלי פלוסקוב, בפעם השלישית, במקום יושב-ראש הוועדה.

אחמד טיבי: בבקשה.

טלי פלוסקוב: תודה, אדוני היושב-ראש.

טלי פלוסקוב: קודם כול, אני רוצה לברך אותך על חזרתך לתפקיד של סגן יושב-ראש הכנסת.

אחמד טיבי: הייתה תקופה קשה.

טלי פלוסקוב: אם אתה זוכר, בכנסת העשרים אנחנו עבדנו ביחד.

אחמד טיבי: נכון.

אחמד טיבי: הייתה תקופה קשה, לא קל, אבל חזרנו.

טלי פלוסקוב: שיהיה לך בהצלחה.

טלי פלוסקוב: אני לא יודעת כמה יצא לך עוד לנהל דיונים, אבל בכל אופן.

קטי קטרין שטרית: לא נראה לי שאתה סובל, אחמד.

קטי קטרין שטרית: לא נראה לי שאתה סובל.

טלי פלוסקוב: טוב, חבריי חברי הכנסת, הצעת החוק שאני הולכת להציג בפניכם מטעם ועדת העבודה, הרווחה והבריאות היא הצעת חוק פרטית של קבוצת חברי כנסת בהובלתו של חבר הכנסת מיכאל מלכיאלי.

טלי פלוסקוב: אבל לפני שאני מציגה את החוק – חבר'ה, כמה דקות שקט כי אני הולכת לדבר על דברים מאוד רגישים.

טלי פלוסקוב: ולמה אני אומרת את זה?

טלי פלוסקוב: כי מי שמקשיב עכשיו לדיון זאת אימא של בחור שכולנו מכירים, בחור מנהריה.

טלי פלוסקוב: אתה זוכרים את המקרה הזה של בחור שהציל משפחה ונסחף, לצערי הרב?

טלי פלוסקוב: זה היה מוטי בן שבת, בחור שבעצם הקריב את חייו כדי להציל חיים של אחרים.

טלי פלוסקוב: הוא היה בן 38, אבא לבת שמונה חמודה, מקסימה.

טלי פלוסקוב: הוא לא גיבור נהריה בעיניי, הוא גיבור של מדינה שלמה.

טלי פלוסקוב: הוא שילם בחייו לאחר שטבע בהצפות בנהריה.

טלי פלוסקוב: מוטי סייע לאזרחים שנתקעו עם רכבם בהצפות בעיר הצפונית, אך בסופו של דבר כוחו של מוטי לא עמד, והוא נסחף בזרם השוצף ומצא את מותו.

טלי פלוסקוב: חוה היקרה, אני בטוחה שאת רואה אותנו ושומעת אותנו.

טלי פלוסקוב: אני רוצה להגיד לך שוב את מה שאמרתי לך בדיון בוועדה: את גידלת ילד לתפארת מדינת ישראל.

טלי פלוסקוב: את יכולה להיות גאה בו, כי הוא לא חשב פעמיים לפני שיצא להציל חיים של בני אדם.

טלי פלוסקוב: הוא לא מתנדב, הוא לא היה בעבודה, אף אחד לא חייב אותו, לא אמרו לו שהולכים לשלם לו מיליונים, אבל הוא יצא להציל בני אדם, והוא הציל אותם אבל לא חזר אלינו.

טלי פלוסקוב: אני אספר לכם עוד מקרה.

טלי פלוסקוב: גבה האגם בזיקים – – –

אחמד טיבי: מיכאל בן זיקרי.

טלי פלוסקוב: כן, הינה, בדיוק המקרה שאני רוצה לספר.

טלי פלוסקוב: גבה האגם בזיקים את חייו של מיכאל בן זיקרי, בן 45, הגיבור של המדינה, המלאך שהציל ארבעה בני משפחה מחורה ולא הצליח לשרוד בתוך המים הארורים.

טלי פלוסקוב: הוא הותיר אחריו שלושה ילדים ואישה מנישואים שניים.

טלי פלוסקוב: למוטי ולמיכאל, ויש עוד כמה מקרים כאלה, לאנשים האלה היה לב גדול, לב ענק; ברגע ובמצב שאדם היה בצרה הם היו הראשונים להושיט יד.

טלי פלוסקוב: אני לא מכירה לא את האחד ולא את השני, אבל אני בטוחה שהאנשים האלה הם פשוט אנשים עם לב, כמו שאמרתי לכם, ענק, בלי לעשות חשבון לשום דבר.

טלי פלוסקוב: ואני בטוחה שאם מישהו לצידם היה זקוק לעזרה הם היו תמיד הראשונים שהיו יוצאים לעזור לו.

טלי פלוסקוב: עכשיו לצורך העניין, לתוכן החוק.

טלי פלוסקוב: אני בעצם מתכבדת להביא בפניכם לקריאה שנייה ולקריאה שלישית את הצעת חוק הביטוח הלאומי (תיקון מס' 222), התשפ"א–2021.

טלי פלוסקוב: הצעה זו, כפי שאמרתי, היא הצעת חוק פרטית של קבוצת חברי כנסת ובראשם חבר הכנסת מיכאל מלכיאלי, ומטרתה להעניק הטבות שונות במקרים שבהם אדם נפטר או נפגע כשביצע את חובתו שבחוק לא תעמוד על דם רעך, התשנ"ח–1998, כלומר לא עמד מנגד אלא הושיט עזרה, בן אדם שלא נשאר אדיש אלא יצא להציל חיים.

טלי פלוסקוב: כיום יש במקרים אלה זכאות לגמלאות מסוימות לנפגע, ובמקרה של אדם שנפטר בנסיבות האמורות – לבן הזוג, לילד או לאדם אחר שהיה תלוי בו, מכוח ביטוח מתנדבים, לפי פרק י"ג לחוק הביטוח הלאומי [נוסח משולב], התשנ"ה–1995.

טלי פלוסקוב: ואולם, הזכאות לגמלאות אלה אינה חלה על הוריו של הנפטר ולא תמיד היא מהווה מענה מספק כדי לבטא את ההכרה וההערכה המגיעות למי שעושה מעשה גבורה מעין זה.

טלי פלוסקוב: לכן מוצע להסמיך את שר העבודה, הרווחה והשירותים החברתיים, בהסכמת שר האוצר ובאישור הוועדה, להעניק מענק, תגמול או הטבות לבן משפחתו של מי שנפטר לאחר שסייע בהצלתו של אדם אחר, כלומר להוריו ולבן משפחה אחר שיקבע השר.

טלי פלוסקוב: כמו כן, יוכלו השרים כאמור, באישור הוועדה, לקבוע כי תינתן זכאות למענקים, לתגמולים או להטבות גם למי שנפגע עקב הושטת עזרה להצלת אדם אחר.

טלי פלוסקוב: בנוסף, מוצע להסמיך את השר לקבוע במידת הצורך כי אותם מענקים, תגמולים או הטבות לא יהוו הכנסה לעניינים מסוימים או כי הם לא ימנעו קבלת גמלאות כפל.

טלי פלוסקוב: הסמכה זו תאפשר, אם ייעשה בה שימוש, למנוע פגיעה בזכאות לגמלאות אחרות, ובמיוחד לכאלה התלויות במבחן הכנסה עקב קבלת התשלומים שייקבעו בתקנות.

טלי פלוסקוב: להזכירכם, הגשתי רוויזיה כשפתאום חשבנו שיכול להיות – וזה בזכותה של היועצת המשפטית של הוועדה, נעה בן שבת, שיושבת פה, ואני כל כך מעריכה את המקצועיות שלך, נעה, כי אם לא היית מפנה את תשומת ליבנו לנושא הזה, היינו מפספסים – שאם ההורים או מי שזכאי להטבה הזאת או למענק הזה היה מקבל השלמת הכנסה, היו מנכים לו מהשלמת ההכנסה את מה שבעצם רצינו לתת לו כדי לחזק את המשפחה, וזה כמובן דבר שעצרנו והכנסנו תיקון לחקיקה.

טלי פלוסקוב: החוק יחול רטרואקטיבית לעניין ההכרה במתנדבים, כך שיוכרו גם מי שנפטרו או נפגעו החל מ-1 בינואר 2018 ועד ליום התחילה אך לא תהיה זכאות לתשלום עבור התקופה שלפני יום התחילה.

טלי פלוסקוב: מדובר בהצעת חוק חשובה, שמבטאת את ההכרה הלאומית בגבורתם של מי שקיפחו את חייהם או נפגעו תוך הושטת עזרה לאדם אחר הנמצא בסכנה לחייו ואת חשיבות ערך הערבות ההדדית בחברה הישראלית.

טלי פלוסקוב: זה כל כך חסר לנו היום, זה כל כך חסר לנו, לכן היה לנו מאוד חשוב להעביר את הצעת החוק, למרות שאנחנו כבר יצאנו לפגרת בחירות.

טלי פלוסקוב: אני רוצה להודות לכל אלה – וליושב-ראש הכנסת יריב לוין, שכן מצא את הדרך להכניס את הצעת החוק הזו לסדר-היום כדי שנעביר אותה.

טלי פלוסקוב: כמובן, הצעת החוק הזו אושרה בוועדה פה אחד, אין לה הסתייגויות ואני מבקשת מהכנסת לאשר את הצעת החוק בקריאה שנייה ושלישית בנוסח שאישרה הוועדה.

טלי פלוסקוב: לפני שאני יורדת מהדוכן אני שוב ושוב רוצה להודות ליוזמים, וזו קבוצה מאוד גדולה של חברי כנסת, בכלל על החשיבה.

טלי פלוסקוב: אני רוצה להודות לצוות הוועדה – למנהלת הוועדה ענת כהן וליועצת המשפטית, שמלווה אותנו בחוקים כל כך חשובים.

טלי פלוסקוב: חברים, לא חשובים פה 100,000 שקל, 150,000 שקל שאנחנו נעניק למשפחה.

טלי פלוסקוב: חשובה פה ההערכה.

טלי פלוסקוב: כשאתמול חיבקתי את אימא של מוטי, חוה, אני חיבקתי ואמרתי לה: זה לא חיבוק רק שלי; בעיניי זה חיבוק של כל אחד שנמצא בבית הזה.

טלי פלוסקוב: אנחנו באמת מוקירים אותך, חוה, על זה שחינכת ילד כזה, לתפארת מדינת ישראל.

טלי פלוסקוב: חברים, חוקים כאלה, כמה שיותר שיהיו לנו בכנסת הזאת, ואני מבינה שלא תהיה פה לא קואליציה ולא אופוזיציה אלא כולנו לטובת דבר אחד: עם ישראל.

טלי פלוסקוב: תודה רבה.

טלי פלוסקוב: וכמובן, אני מבקשת מכולם להצביע על החוק הזה.

טלי פלוסקוב: תודה.

אחמד טיבי: תודה רבה.

אחמד טיבי: אין ספק שמדובר בהצעת חוק ראויה.

אחמד טיבי: חבר הכנסת מיכאל מלכיאלי, אתה רוצה לדבר?

אחמד טיבי: בבקשה.

אחמד טיבי: אולי אחרי ההצבעה אתה תודה?

אחמד טיבי: מה רציתי לומר?

אחמד טיבי: גם אני אחד היוזמים, גם אוסאמה.

קריאה: – – –

אחמד טיבי: הכול מותנה.

אחמד טיבי: זה אהבת חינם.

משה אבוטבול: פעם על אהבה נכזבת, עכשיו על אהבת חינם.

קטי קטרין שטרית: היום הפכת לרומנטיקן.

משה אבוטבול: היום יום האהבה אצלך.

אחמד טיבי: פה יש הקרבה, כמו מיכאל בן זיקרי – הקרבה, משהו אצילי, גבורה.

אחמד טיבי: אני הייתי יחד עם חברי משה ארבל ושר הדתות בבית המשפחה, הלכנו לנחם.

אחמד טיבי: ובכן, להצעת החוק, שהיא לשנייה ושלישית, לא הוגשו הסתייגויות, אין בקשות דיבור, ועל כן אנחנו עוברים להצבעה בקריאה שנייה.

אחמד טיבי: אני רוצה להסביר: מי שבעד – בעד; מי שנגד – נגד.

משה אבוטבול: – – – ראש הממשלה.

אחמד טיבי: אלה שמצביעים מהאולם, אני אקרא את השמות שלהם: משה ארבל, טלי פלוסקוב, קטי – מה שם המשפחה שלך – קטי שטרית.

קטי קטרין שטרית: חבל, עד עכשיו היית אוהב – – –

אחמד טיבי: לא.

אחמד טיבי: התכוונתי לשאול את מטי מה שם המשפחה שלה כי זה מבלבל, D9 וכדומה.

אחמד טיבי: ינון אזולאי, אבוטבול, ד"ר ואטורי, חבר הכנסת בוסו, השותף שלי להצעת חוק לנבחנים, למתמחים במשפטים – הלוואי שנביא את זה ונצביע על זה.

קטי קטרין שטרית: – – – הבטיחו שיביאו את זה.

אחמד טיבי: איפה, למה זה לא – – –

קטי קטרין שטרית: – – –

אחמד טיבי: טייב, כל הכבוד, ומלכיאלי.

אחמד טיבי: הצבעה מס' 4 בעד סעיפים 1–3 – 6 נגד – אין נמנעים – אין סעיפים 1–3 נתקבלו.

אחמד טיבי: 16 בסך הכול בעד, אין מתנגדים.

אחמד טיבי: הבנת, משה ארבל?

אחמד טיבי: אבל זו רק הקריאה השנייה.

אחמד טיבי: עדיין הכול מותנה.

אחמד טיבי: בקריאה שנייה זה התקבל, אישור הצבעה.

אחמד טיבי: אנחנו עוברים, רבותיי, לקריאה שלישית.

קטי קטרין שטרית: אחמד, לא לרדת עד שאנחנו מקבלים הסכמה לגבי המתמחים.

יצחק כהן: מי שמצביע בעד – – –

קריאה: הוא בעד?

קריאה: כמובן.

משה אבוטבול: – – – הקריאה השנייה.

אחמד טיבי: עכשיו הצבענו פה, אני הצבעתי.

אחמד טיבי: עכשיו שמות לפרוטוקול: הראשונה קטי שטרית, משה ארבל, טלי פלוסקוב, חברת הכנסת יוגב, חבר הכנסת אזולאי, ואטורי, אבוטבול, בוסו, מלכיאלי, טייב – – –

אלעזר שטרן: חבר הכנסת מלכיאלי, אתה רואה מה זה יושב-ראש?

אלעזר שטרן: ככה.

אלעזר שטרן: אתה רואה?

אלעזר שטרן: דיברנו.

אחמד טיבי: אני מתחרה בכם, מי יכול לדעת את השמות האלה בכנסת כזאת, שהחילופים בה הם כל שני וחמישי.

אחמד טיבי: זו הכנסת שמספר הנשבעים בה, הנשבעים אמונים, הוא שיא.

אחמד טיבי: הצבעה מס' 5 בעד החוק – 7 נגד – אין נמנעים – אין חוק הצעת חוק הביטוח הלאומי (תיקון מס' 222), התשפ"א–2021, נתקבל.

אחמד טיבי: 17, לפי מזכירת הכנסת – – –

קטי קטרין שטרית: אחמד, בוא נסגור עכשיו עניין.

קטי קטרין שטרית: ועדת הסכמות – – –

אחמד טיבי: קודם: ההחלטה עברה בקריאה שלישית, ולכן הצעת החוק עברה.

אחמד טיבי: יש לך מה לומר?

אחמד טיבי: מלכיאלי, בבקשה, אתה היוזם, אתה היוזם.

קטי קטרין שטרית: אחמד, עד שהוא עולה.

אחמד טיבי: מה רצית לומר, חברת הכנסת?

קטי קטרין שטרית: ועדת ההסכמות החליטה שמעבירים את החוק של – – –

אחמד טיבי: המתמחים.

אחמד טיבי: שלי ושל בוסו.

קטי קטרין שטרית: בני גנץ, כשר משפטים, לא הייתה לו התנגדות שזה יעבור ממשלתית.

קטי קטרין שטרית: אז בבקשה, להעביר את זה ממשלתית ביום ראשון.

קטי קטרין שטרית: אנחנו קוראים פה לכולם להעביר את זה ממשלתית ביום ראשון.

מיקי לוי: מה תעשי בפעם הבאה, גם תעבירי?

קטי קטרין שטרית: את מה?

מיקי לוי: עוד פעם מתמחים יבואו.

מיכאל מלכיאלי: תודה רבה, אדוני היושב-ראש.

אחמד טיבי: יש עתיד מתנגדת?

קטי קטרין שטרית: מיקי – – –

מיכאל מלכיאלי: תודה רבה, אדוני היושב-ראש.

מיכאל מלכיאלי: אדוני השר, חבריי חברי הכנסת, אני רוצה לומר לך, אדוני היושב-ראש, גם יושב-ראש הכנסת, שאני העברתי לא מעט חוקים בכנסת ישראל, והחוק הזה הוא חוק שאני מתרגש לעמוד כאן ולהעביר אותו בקריאה השלישית.

מיכאל מלכיאלי: צופה בנו עכשיו גב' חוה בן שבת.

אחמד טיבי: אבוטבול, יש לי הכבוד לחתום על הצעת החוק שלך ואני שותף שלך.

מיכאל מלכיאלי: בהחלט.

מיכאל מלכיאלי: חוה בן שבת צופה בנו עכשיו, משפחת בן זיקרי צופה בנו עכשיו, וכנסת ישראל העבירה חוק.

מיכאל מלכיאלי: ואני רוצה באמת לומר כאן ליושב-ראש הכנסת, ידידי יריב לוין – –

אחמד טיבי: מגיעה לו תודה על שאפשר.

מיכאל מלכיאלי: – – שלולא התמיכה שלך, מהטרומית ועד הקריאה השלישית, החוק הזה לא היה עובר.

מיכאל מלכיאלי: באמת, זה לא מובן מאליו.

מיכאל מלכיאלי: מהרגע הראשון שדיברתי איתך אתה תמכת בחוק, ואילולא באמת התמיכה שלך – באתי להגיד לך פה תודה רבה בשמי, בשם התומכים ובשם המשפחות.

מיכאל מלכיאלי: זה לא מובן מאליו ותודה רבה.

אחמד טיבי: והיוזמים.

מיכאל מלכיאלי: והיוזמים.

מיכאל מלכיאלי: אני רוצה לומר תודה רבה גם ליושב-ראש ועדת העבודה והרווחה חיים כץ, ולטלי, שעשתה מלאכת מחשבת; בחוק הזה היו המון המון שאלות, ובחוכמה רבה, באמת בפיקחות גדולה, בדקות האחרונות שנותרו לנו אתמול עשית באמת את הלא-יאומן, והחיבוק שלך לגב' בן שבת – אני חושב שכולם ראו באמת כמה התחברת לחוק הזה.

מיכאל מלכיאלי: באמת – להודות לך.

מיכאל מלכיאלי: אני רוצה להודות לעו"ד שחר בקשי, שהציע לי את ההצעה הזאת בשבעה של מוטי בן שבת, וזה ככה התפתח עם הזמן, אז באמת – לומר לו תודה רבה; למנהלת הוועדה ענת כהן, ליועצת המשפטית, לגב' בן שבת, לשמרית, ליעל, שבאמת עבדתן שעות נוספות אל תוך הלילה במהירות ובזמן – באמת, הכנסת לא רגילה לכזאת מהירות – להביא הצעת חוק טובה ויעילה.

מיכאל מלכיאלי: יש כמה עיתונאים שישבו על החוק הזה ופרסמו ועמדו על זה כל הזמן: לליאת רון, שמלווה את החוק הזה ואת המשפחה במשך תקופה מאוד מאוד ארוכה, לעודד הרוש, לזאב קם, ליערה זרד, לליאור קינן ולדפנה ליאל, שמלווים את החוק הזה בפרסום כל הזמן, וזה היה חשוב שהחוק הזה יעבור.

מיכאל מלכיאלי: הם ליוו את המשפחה בכל הנקודות.

מיכאל מלכיאלי: אני רוצה להודות למנכ"ל הביטוח הלאומי מאיר שפיגל, שאמר בוועדה שהוא יודע להביא תקנות תוך חודש לוועדה על מנת שהמשפחות כבר ידעו שהכנסת העשרים-ושלוש סיימה עם דבר טוב מאוד; ולעו"ד ומגשר עקיבא חופי, היועץ שלי, שעזר לי בכל נושא הליווי של החוק.

מיכאל מלכיאלי: תודה רבה לכולם וליוזמים.

אחמד טיבי: תודה רבה.

אחמד טיבי: חשוב ביותר.

אלעזר שטרן: וגם למצביעים.

אחמד טיבי: לכל מי שתמך, לרבות יושב-ראש הוועדה לביקורת המדינה.

אחמד טיבי: מגיעה הרבה תודה ליושב-ראש הכנסת, שקיצר הליכים, דחף, מההצעה הטרומית עד לשנייה ושלישית.

אחמד טיבי: אחרת זה לא היה עובר היום.

אחמד טיבי: כל הכבוד, אדוני היושב-ראש.

אחמד טיבי: קטי, בהקשר למה שהצעת, חבל שחבר הכנסת בוסו, שותפי להצעת חוק המתמחים, לא נמצא פה.

אחמד טיבי: אני קורא לשר המשפטים גנץ – שר המשפטים גנץ – ליזום הצעה ממשלתית או לאשר את שלנו ביום ראשון.

אחמד טיבי: אנחנו מוותרים לו, שיביא הצעה ממשלתית באותו נוסח כדי לסיים את הנושא.

קטי קטרין שטרית: – – –

משה ארבל: אדוני היושב-ראש, כשלמדתי משפטים אימא שלי אמרה לי: תעשה משהו יצרני.

משה ארבל: למה משפטים?

אחמד טיבי: הודעה ליושב-ראש ועדת הכנסת הדינמי, חבר הכנסת איתן גינזבורג.

קטי קטרין שטרית: – – – שיעזור לנו – – –

אחמד טיבי: אני מקווה שיושב-ראש ועדת הכנסת יעזור לנו מול שר המשפטים החדש.

אחמד טיבי: אומנם שר משפטים חדש, אבל בכל זאת, חליפי.

קטי קטרין שטרית: – – – גם שר – – –

אחמד טיבי: הוא שר משפטים וגם חליפי במשרה אחרת.

אחמד טיבי: בבקשה.

): תודה רבה, אדוני היושב-ראש.

אחמד טיבי: הבמה כולה שלך.

): אני מודה לך, אדוני היושב-ראש.

): חברי כנסת, כנסת נכבדה, אני מבקש להודיע על חילופי אישים בוועדות הבאות מטעם סיעת כחול לבן: בוועדת החוקה, חוק ומשפט, במקום חברת הכנסת מיכל וונש תכהן חברת הכנסת הילה שי וזאן.

): בוועדת המדע והטכנולוגיה תכהן חברת הכנסת יעל רון בן משה במקום הפנוי לסיעת כחול לבן.

אחמד טיבי: תודה רבה.

): ואני מודה לך מאוד.

אחמד טיבי: זה דרמטי, אבל תודה.

): חשבתי כך.

): חיכיתי לראות מה – – –

קטי קטרין שטרית: זה דרמטי אבל באהבה.

אחמד טיבי: הכול באהבה.

קטי קטרין שטרית: הכול באהבה.

אחמד טיבי: תודה רבה.

): אני מודה לך.

): [מס' מ/1372; דברי הכנסת, חוב' ז', ישיבה 104; נספחות.

): ]

אחמד טיבי: אנחנו עוברים להצעת חוק דחיית מועדים לביצוע בדיקות של מתקני גז (נגיף הקורונה החדש), בקריאה שנייה ושלישית.

אחמד טיבי: היא קיבלה פטור מחובת הנחה.

אחמד טיבי: חבר הכנסת ינון אזולאי בשם יו"ר הוועדה, בבקשה, אדוני.

ינון אזולאי: אדוני היושב-ראש, כבוד השר, סגן השר, חבריי חברי הכנסת, אני מתכבד, בשם יושב-ראש ועדת הכלכלה ידידנו חבר הכנסת יעקב מרגי להציג בפניכם את הצעת חוק דחיית מועדים לביצוע בדיקות של מתקני גז (נגיף הקורונה החדש), 2021, לקריאה השנייה והשלישית.

ינון אזולאי: הצעת החוק הזאת, שיזמה הממשלה, נועדה לטפל במקרים שבהם נדרשת דחיית ביצוע בדיקה של מתקני גז ביתיים למועד מאוחר מזה הקבוע לפי חוק בשל נסיבות הקשורות בהתפשטות הקורונה.

ינון אזולאי: אני אגיד את זה בקצרה.

ינון אזולאי: הצעת החוק הזאת בעצם נועדה, כמו כל הצעת חוק של דחיית מועדים בשל נגיף הקורונה – היום בחוק, אחת לחמש שנים צריך לעשות בדיקה ביתית בבדיקת הגז לשם בטיחות של הדיירים, בטיחות של הסובבים אותנו.

ינון אזולאי: לכן, הצעת החוק הזאת באה ואומרת שבשל נגיף הקורונה – אנחנו יודעים שיש בידודים, יש חשש של אותו ספק להגיע ולהיכנס לבית משום שהוא עלול, אולי, להידבק; גם אנשים בתוך הבית, בני הבית, חוששים להכניס אנשים אחרים, לצערנו, בשל נגיף הקורונה, כי אף אחד לא יודע את מי הוא מכניס לבית.

ינון אזולאי: אנחנו כולנו מתפללים, כמובן, שיום אחרי הקורונה כולנו נוכל לחזור ולעשות איזושהי מימונה – שכולם יבואו אחד לשני – אבל כרגע בשל כך הצעת החוק באה ודוחה זאת, כל עוד יש נגיף הקורונה, בחודשיים.

ינון אזולאי: זה מתייחס גם לחוק שיפקע ביוני 2020 וגם לחוק החדש שייכנס, חוק הגז החדש.

ינון אזולאי: להצעת החוק הזאת לא הוגשו הסתייגויות, ואני מבקש מכם לאשר אותה בקריאה שנייה ושלישית.

ינון אזולאי: אני רוצה להודות ליושב-ראש הוועדה חבר הכנסת יעקב מרגי, שמנהל את הוועדה כל הזמן, כל פעם, בכל עת, בכל שעה, ביד רמה.

ינון אזולאי: הוא חברי לסיעה.

ינון אזולאי: האמת, זה כמו כל חברי התנועה שלי, תנועת ש"ס, שאנחנו גאים בה; למנהלת לשכתו פנינה איפרגן; ליועץ המשפטי איתי עצמון וצוותו – תודה רבה לכם; למנהלת הוועדה ד"ר עידית חנוכה וצוותה; לחן בר יוסף, ראש מינהל הגז, ולכל צוות הלשכה של חבר הכנסת יעקב מרגי.

ינון אזולאי: אני רוצה להודות לכם גם, חברים, על תמיכתכם.

ינון אזולאי: אני מאמין שתעשו זאת במהרה.

ינון אזולאי: תודה.

אחמד טיבי: תודה רבה.

אחמד טיבי: כנ"ל הצעה זאת, שהיא בקריאה שנייה ושלישית, אין לה הסתייגויות ואין בקשות דיבור.

אחמד טיבי: ועל כן, רבותיי, אנחנו עוברים להצבעה.

אחמד טיבי: מי שבמקומו יצביע דרך המסך, מי שלא – אנחנו נוסיף אותו.

אחמד טיבי: בבקשה.

אחמד טיבי: הצבעה מס' 6 בעד סעיפים 1–3 – 5 נגד – אין נמנעים – אין סעיפים 1–3 נתקבלו.

אחמד טיבי: טייב, בוסו, ינון, יוגב, אבוטבול, טלי, ואטורי, ארבל, סגן השר, השר לשעבר.

יצחק כהן: הצבעתי.

אחמד טיבי: אה, הצבעת.

אחמד טיבי: רק רציתי להגיד לך שלום.

אחמד טיבי: טוב שאתה פה.

קריאה: הוא כהן – אתה יכול לשים אותו כשני קולות.

אחמד טיבי: שמונה פלוס חמישה.

אחמד טיבי: 13 בקריאה שנייה, רבותיי, בעד.

אחמד טיבי: זה התקבל בקריאה שנייה.

אחמד טיבי: עכשיו אנחנו עוברים לקריאה שלישית.

קריאה: מי שבעד – זה בעד.

אחמד טיבי: חשוב להבהיר את זה.

אחמד טיבי: מי שבעד – זה ירוק במסך.

אחמד טיבי: מי שנגד – זה אדום במסך.

אחמד טיבי: הצבעה מס' 7 בעד החוק – 5 נגד – אין נמנעים – אין חוק דחיית מועדים לביצוע בדיקות של מתקני גז (נגיף הקורונה החדש) (הוראת שעה), התשפ"א–2021, נתקבל.

אחמד טיבי: יוגב, איך ההרגשה להצביע בפעם הרביעית?

מטי יוגב: – – –

אחמד טיבי: ינון, אבוטבול, בוסו – –

מטי יוגב: אחמד, אני גרה לידך.

מטי יוגב: אני השכנה שלך – אתה צריך – – –

אחמד טיבי: אנחנו נכיר עוד מעט.

אחמד טיבי: – – טלי, ואטורי, ארבל.

אחמד טיבי: כמה?

אחמד טיבי: איתן, אתה מצביע?

אחמד טיבי: איתן, הצבעת?

אחמד טיבי: כן.

אחמד טיבי: שמונה פלוס חמישה.

אחמד טיבי: שוב, 13.

אחמד טיבי: עברה בקריאה שלישית, רבותיי.

אחמד טיבי: אני רוצה להודות לכם.

אחמד טיבי: תם סדר-היום.

אחמד טיבי: (מתרגם את דבריו לערבית.

אחמד טיבי: ) ישיבה זו נעולה.

אחמד טיבי: לא כתוב: הישיבה תתחדש.